laion/Wikipedia-Exotic huggingface dataset:
כביש 1 (איסלנד)

כביש 1 (באיסלנדית: Þjóðvegur 1 - "ת'יואוד'ווגיר 1") או כביש הטבעת (Hringvegur - "קרינגווגיר") הוא הכביש הראשי והחשוב באיסלנד. אורכו של הכביש הוא 1,336 ק"מ, הוא מקיף את האי כולו, ומקשר בין כל מרכזי האוכלוסייה העיקריים במדינה. בכביש שני נתיבים, למעט מספר קטעים העוברים דרך ערים וכפרים ובמנהרת קוולפיירד'יר (Hvalfjörður), שבהם הוא מתרחב וכולל נתיבים נוספים. רובו של הכביש סלול, אך חלקים ממנו, בעיקר במזרח המדינה, עדיין עשויים עפר. סלילת הכביש הושלמה בשנת 1974, עם פתיחת גשר באורך של כ-900 מטר מעל לנהר סקייד'ראו (Skeiðará) שבדרום המדינה. ב-5 בנובמבר 1996 נהרס הגשר לחלוטין, כאשר כמות עצומה של מים מהתפרצות תת-קרחונית (Jökulhlaup) סחפה אותו יחד עם שני גשרים סמוכים נוספים. כתוצאה מכך, נותק חלקה המזרחי של המדינה עד לתיקון הנזק. ב-11 ביולי 1998 נחנכה מנהרת קוולפיירד'יר (Hvalfjarðargöng) החוצה את הפיורד מצפון לרייקיאוויק שעל שמו היא נקראת. המנהרה עוברת בעומק של 165 מטר מתחת לפני הים, ומקצרת את המרחק בין הבירה למערב ולצפונה של איסלנד ב-62 ק"מ. למרות חשיבותו של הכביש, נע מספר כלי הרכב המשתמשים בו מכ-10,000 ליום באזור הבירה רייקיאוויק ועד כ-100 בלבד באזורי הספר. בעונת החורף חשופים קטעים מהכביש, כמו כבישים אחרים באיסלנד, לאפשרות של סגירה פתאומית בשל תנאי מזג האוויר. כביש 1 (אוסטרליה) מדיה וקבצים בנושא כביש 1 בוויקישיתוף אתר רשות הדרכים האיסלנדי
ארבעת המופלאים (פירושונים)

האם התכוונתם ל... ארבעת המופלאים – קומיקס ארבעת המופלאים (סרט) – סרט משנת 2005 ארבעת המופלאים: עלייתו של הגולש הכסוף – סרט המשך משנת 2007 ארבעת המופלאים (סדרת אנימציה, 2006) – סדרת אנימציה משנת 2006 ארבעה מופלאים (סרט, 2015) – סרט אתחול משנת 2015 ארבעת המופלאים (להקה) (בגרמנית: Die Fantastische Vier) – להקת היפ-הופ גרמנית פופולרית "ארבעת המופלאים" (באנגלית: Fab Four) – כינוי ללהקת הביטלס
עמיתי מקארתור

תוכנית עמיתי מקארתור היא תוכנית של קרן ג'ון ד. וקתרין ט. מקארתור המחלקת מדי שנה מענקים לשם עידוד מצוינות. המענק ניתן בכל שנה לכ־20 עד 30 אזרחים או תושבי ארצות הברית, ללא הגבלת גיל או תחום עיסוק, המגלים "מצוינות בלתי רגילה ועתיד מבטיח להמשך עבודה יצירתית". על פי אתר הקרן "המענק איננו מוענק על פי הישגי העבר, אלא כהשקעה במקוריותו, תבונתו והפוטנציאל של אדם". הסכום הנוכחי של המענק הוא $800,000, המשולמים בתשלומים המתפרשים על פני חמש שנים. עד 2023 קיבלו את המענק 1,131 אנשים בגילאים הנעים בין 18 ל־82. המספר הגדול ביותר של זוכי הפרס עד כה הוא באוניברסיטת הרווארד (188), לאחר מכן אוניברסיטת ייל (95) ובמקום השלישי אוניברסיטת קליפורניה בברקלי (78). מדיה וקבצים בנושא עמיתי מקארתור בוויקישיתוף אתר האינטרנט הרשמי של עמיתי מקארתור (באנגלית) ערך זה הוא קצרמר בנושא ארצות הברית. אתם מוזמנים לתרום לוויקיפדיה ולהרחיב אותו.
חוג ראשי

האם התכוונתם ל... חוג ראשי (מתמטיקה) – גם תחום ראשי: תחום שלמות שכל האידיאלים שלו הם ראשיים חוג ראשי (אקדמיה) – תחום לימודים עיקרי של סטודנט, בדרך כלל בלימודי תואר ראשון
חצר ראשונים בדגניה

חצר ראשונים היא החצר של קבוצת דגניה א' שנבנתה בשנת 1912 בעת שחברי הקבוצה עברו מאום ג'וני ליישוב הקבע שלהם סמוך למוצא הירדן מהכנרת ושוחזרה בשנות השמונים של המאה העשרים. המקום הוכר כאתר מורשת על ידי המועצה לשימור אתרי מורשת בישראל ועל ידי תוכנית ציוני דרך. חצר הראשונים נבנתה בצורה דומה לחצרות במקומות אחרים כמו בבן שמן, כנרת וסג'רה במתכונת של חוות גרמניות לפועלים. המבנים מוקפים חומה, גדר ושער כניסה. קירות הבניינים בעובי של כחצי מטר בנויים מאבן בזלת מסותתת מבחוץ ומטויחת מבפנים. הגגות מכוסים רעפי חרס שצבעם אדום. במקום נבנו רפת, מחלבה, אסם, לול מחסנים ובתי מלאכה ובאמצע שובך יונים. מחוץ לחצר ניבנו חדר אוכל, מקלחת, בית מגורים גדול ומפואר בעל שתי קומות לו גג רעפים. החצר נבנתה על ידי יוסף טריידל ואליהו קראוזה. המקום שופץ ושוחזר בשנות השמונים של המאה העשרים, כשמלאו לדגניה שבעים שנה. במקום הוקם מוזיאון המציג את ראשיתה של דגניה מימי הקומונה החדרתית שהלכה להתיישב באום ג`וני ועד יישוב הקבע וההחלטה על השם דגניה. מטרת המקום היא להנציח את ראשוני דגניה שהיו הגרעין הראשון להגשמת רעיון הקבוצה. בנוסף במקום הוקמו גם אולם לזכרו של יוסף בוסל, ספרייה, ארכיון וחדר הנצחה. השטח המרכזי של החצר רוצף וגונן. את תוכנית השחזור והשיפוץ הכין האדריכל אלכס קשטן. נעשה שימוש בחומרי הבניה המקוריים, עצים שניטעו בעת שנבנתה החצר המקורית והוצבו בסביבה כלים חקלאיים ישנים לקישוט ולתצוגה. המקום משמש גם כמקום לעריכת טקסים ציבוריים ולחגיגת אירועים קבוצתיים. ספי בן-יוסף, מדריך ישראל החדש, כרך 4 בעריכת מושון גבאי ויצחקי גל. הוצאת ידיעות אחרונות, משרד הביטחון וכתר. 2001. עמודים 252, 253. חצר ראשונים באתר דגניה מדריך לאתרי מורשת - אתרי ביקור ומוזיאונים היסטוריים, המועצה לשימור אתרי מורשת בישראל, 2019, עמ' 38
קוריאנית

קוריאנית (או קוריאית; קוריאה הדרומית: 한국어 "הַאנְגּוּגוֹ"; קוריאה הצפונית: 조선어 "צ'וֹסוֹנוֹ" או גם 조선말 "צ'וֹסוֹנמל") היא שפתן הרשמית של קוריאה הדרומית וקוריאה הצפונית. לצד סינית, קוריאנית היא אחת משתי השפות הרשמיות בנציבות האוטונומית הקוריאנית יאנביאן במחוז ג'ילין בסין. בעולם כשמונים מיליון דוברי קוריאנית: בקוריאה, בסין, במדינות הגוש הסובייטי לשעבר, באוסטרליה, בניו זילנד, בארצות הברית, בקנדה, בברזיל, ביפן, בדרום אפריקה בפיליפינים ובקוריאה. קיים ויכוח לאיזו משפחת שפות יש לשייך את הקוריאנית. בלשנים רבים משייכים אותה למשפחת השפות האלטאיות, ואילו אחרים מסווגים אותה כשפה מבודדת. לשפה סדר תחבירי של נושא-מושא-נשוא (SOV), ומורפולוגיה אַגלוטינטיבית. קוריאנית הושפעה מסינית וקלטה ממנה מילים סיניות-טיבטיות רבות (כ-60 אחוז מאוצר המילים הקוריאני), ובקוריאה הדרומית משתמשים עדיין חלקית בכתב הסיני בהקשרים מסוימים. קוריאנית נכתבת כיום משמאל לימין בעזרת ההאנגול, אלפבית שפותח במאה ה-15. הכתב מבוסס על יצירת תיבות ריבועיות הכוללות הברות פתוחות או סגורות, באופן העשוי להיראות ממבט ראשון ככתב לוגוגרמות. ערך מורחב – הנגול האלפבית הקוריאני, המכונה "האנגול", הומצא במאה ה-15 על ידי המלך סג'ונג הגדול. הוא נחשב לאלפבית פונמי, המאורגן לפי סימנים המייצגים הברות. בכל סימן כזה ישנן לפחות שתי אותיות מתוך 24, המחולקות ל-14 עיצורים ו-10 תנועות. במקור ישנן מספר תוספות לאלפבית הנוכחי. ערך מורחב – הנג'ה האנג'ה הוא שמן של הסימניות הסיניות בהגייה קוריאנית. השימוש בכתב הסיני החל בתקופת שלוש הממלכות, בין המאה ה-1 לפנה"ס והמאה ה-7 לספירה. לפני המצאת ההאנגול במאה ה-15, מערכת ההאנג'ה שימשה לכתיבה בשלוש שיטות שונות. ערך מורחב – הליטון הקוריאני המחודש קיימות גם שתי מערכות כתיבה המבוססות על האלפבית הלטיני. בעבר נעשה שימוש במערכת בשם מק'ון-רישאוור (אנ'), אך מכיוון שמערכת זו הייתה מורכבת מדי הן לכתיבה והן להבנה, פותחה המערכת החדשה, שהותאמה בצורה נוחה יותר לפונולוגיה הקוריאנית. בטבלה ייעשה שימוש בתעתיק הרשמי כיום, Revised Romanization Of Korean. ᅡ- a ᅵ - i ᅩ - o ㅜ - u/oo ᅢ - ae(דומה ל-A באנגלית, אך כיום נהגית בצליל דומה ל-ᅦ) ᅦ - e . ᅥ - eo צליל בין A ל-O. (כמו å בשפות סקנדינביה) ㅡ - eu כמעט אי-תנועה, מעט אוויר יוצא בהגיית התנועה. (כמו התנועה Ü אך עם כיווץ מאוד חזק ובלי להביע עיצור Y) דוגמה לצירוף אותיות פשוט בעזרת התנועות: (눈 (noon= שלג, עיניים ; (응급 (eung-geup= מצב חירום ; (낲은 (napeun= רע ; (애기 (ae-gi= תינוק ; il-da)읽다) = לקרוא. i + תנועה ᅣ - YA ᅲ - YU/YOO ᅭ - YO ᅧ - YEO ᅨ - YE ᅤ - YAE דוגמה: [여우 [YEO-U= שועל; 옆에 = בצד, לצד U + תנועה ㅘ wa = ㅗ o + ㅏ a 위 wi = ㅜ u + ㅣ i ㅝ wo = ㅜ u + ㅓ eo ᅴ wui = ᅳ eu + ᅵ ee ㅙ wae = ㅗ o + ㅐae ㅞ we = ㅜ u + ㅔ e דוגמה: (위해 (wi-hae= בשביל ; (왜 (wae= "למה?" ; (쉽게 (shwib-ge= בקלות קוריאה הדרומית האנגול האנג'ה היסטוריה של קוריאה היסטוריה של קוריאה הדרומית אוסף הסברים על קוריאנית מתוך פורום "קוריאה - שפה ותרבות" בתפוז שיעור כתיבה: האנגול לימוד קוראנית באתר אונ' סוגאנג (באנגלית) רויטרס, מה זה "שכר דירה"? פערי השפה בין הקוריאות, באתר ynet, 11 באוגוסט 2018 קוריאנית, באתר אנציקלופדיה בריטניקה (באנגלית) About Korea, web.archive.org, ‏2007-09-16
גוגל מוגל

המונח "קוגל מוגל" מפנה לכאן. לערך העוסק במדינה לכאורה, ראו קוגלמוגל (רפובליקה). גוֹגֶל מוֹגֶל (בפולנית: Kogel mogel) הוא משקה ביצים המשמש כתרופת סבתא במטבח היהודי וכקינוח במטבחים הפולני והאוקראיני. המשקה משמש כתרופה לכאב גרון, לשיעול, לצרידות ולהצטננות. מקור המשקה במטבח היהודי בכפרי מרכז אירופה במאה ה-17. המאכל עשוי חלמוני ביצים המוקצפים יחד בתוספת חלב חם וממתיק כלשהו, לרוב דבש, אך גם סוכר. יש המוסיפים לו רכיב אלכוהולי, כגון רום. עדות לשימוש ברכיבי המשקה לשיפור הקול מופיעה כבר בסוף המאה ה-13 במרכז אירופה: "ועוד יורנו רבינו על מה שראיתי בני אדם אוכלין שרשין מתוקין בשבת להנעים קול ודברים אחרים שאין דרך לאוכלם, וגם גומעים ביצה חיה" (שאלת ר' שמואל בר' ברוך, בתוך שו"ת ר' חיים אור זרוע, סימן נו). הקינוח הפך פופולרי בפולין במחצית השנייה של המאה ה-20, בתקופת השלטון הקומוניסטי במדינה. ליקר ביצים שושנה חן, כל תרופות הסבתא שהמדע נתן להן אישור, באתר ynet, 9 בפברואר 2006
קוסביצקי

האם התכוונתם ל... קוסביצקי, קוסבייצקי: החזן משה קוסביצקי ( Mosze Kusewicki, Moshe Koussevitzy) החזן יעקב קוסיביצקי (Jakub Kusewicki, Jacob Koussevitzky) החזן שמחה קוסביצקי (Symcha Kusewicki, Simcha Koussevitzky) החזן דוד קוסביצקי (Dawid Kusewicki, David Koussevitzy) המנצח והמלחין היהודי-רוסי סרגיי קוסביצקי (Sergej Aleksandrovič Kusevickij, Serge Koussevitzky)
ליקר ביצים

ליקר ביצים או אג נוג (באנגלית: Eggnog או egg nog) הוא משקה אלכוהולי המבוסס על חלב וביצים. משקה זה מוגש באופן מסורתי בארצות הברית, קנדה בחג המולד, חג ההודיה או בראש השנה האזרחית. המשקה עשוי מחלב, שמנת, סוכר, ביצים מוקצפות ומתובל באגוז מוסקט וליקר אלכוהולי כגון רום, ברנדי או ויסקי. למשקה יש גרסה ללא אלכוהול. מקורו של המשקה אינו ברור ויש הסוברים שהוא התפתחות של הפוסט - משקה חלב מימי הביניים. גם מקור שמו של המשקה אינו ברור. ייתכן שהמילה "נוג" מקורה באנגלית תיכונה (middle English) שמשמעה שיכר, שלו נוספו ביצים ("אג"). משקה זה הוגש חם, והיה משקה של בני האצולה בלבד. מרכיביו היקרים מנעו מתושבי הכפרים לשתות אותו, ואילו בערים לא היה לפשוטי העם חלב, ורק האריסטוקרטיה יכלה להשיגו. במאה ה-17 נהגו לערבב את החלב והביצים המוקצפות ביין מדירה או בשרי. בראשית המאה ה-19 הגיע המשקה לארצות הברית, שם, בשל המיסים על הברנדי והיין, נעשה שימוש ברום מהקריביים. עד מהרה הפך המשקה למשקה חג פופולרי בארצות הברית. החל משנות ה-60 של המאה ה-20 החלה להימכר גרסה מסחרית של המשקה הכוללת אלכוהול, או גרסה בלא אלכוהול. בתקופה זו החלו להגיש את המשקה קר. גוגל מוגל זביונה אדבוקט מדיה וקבצים בנושא ליקר ביצים בוויקישיתוף ליקר ביצים - אוכל - ynet / שגיא קופר, באתר ynet
פליגה

פליגה (מכונה גם חלוקה פרוקריוטית או חלוקה בינארית – מאנגלית: Binary fission) היא אופן רבייה אל-זוויגית המשמש יצורים פרוקריוטיים (חד תאיים חסרי גרעין), והיא המקור ההתפתחותי למיטוזה – התהליך המקביל בתאי יצורים איקריוטיים (בעלי גרעין). הפליגה נפתחת בשכפול הדנ"א של התא, המתגלם לרוב בכרומוזום מעגלי יחיד. בתחילת תהליך השכפול נקשרים מספר חלבוני מפתח לאזור מקור השכפול וגורמים להפרדה מקומית בין גדילי הדנ"א המרכיבים את הסליל הכפול. פתיחה זו של הסליל יוצרת בועת שכפול (Replication bubble), המכילה שני מזלגות שכפול – אחד לכל כיוון (המזלגות קיבלו את שמם מצורת ה-Y שלהם). תהליך השכפול מתקדם בשני כיוונים, כאשר המזלגות הולכים ומתרחקים ממקור השכפול ובועת השכפול הולכת וגדלה, עד להשלמת שני עותקים של הכרומוזום המעגלי המקורי. עם השלמת השכפול, נעגן כל אחד מסלילי הדנ"א לקרום התא, לעיתים בסיוע מזוזומים. התארכות התא מביאה להפרדת הכרומוזומים. חלוקת התא מבוקרת על ידי כתריסר סוגי חלבונים המתאספים לעבר מבנה פולימרי טבעתי הנקרא טבעת חיץ (septal ring) בתווך בין הכרומוזומים. חלבונים אלה מנחים את יצירת המחיצה בין התאים. השכפול מסתיים בחלוקת הציטופלזמה. פליגה היא תהליך אל-זוויגי – המידע התורשתי של הצאצאים אמור להיות זהה לזה של תא המוצא. מוטציות מופיעות במידע התורשתי של הצאצאים הודות לשגיאות בתהליך השכפול. ככלל, שיעור המוטציות בתהליך שכפול הדנ"א החיידקי הוא גבוה מזה של יצורים רב תאיים. תכונה זו מסייעת לחיידקים להסתגל לסביבות מחיה שונות אליהן הם מתפשטים, כמו גם לפתח עמידות לאנטיביוטיקה. רבייה אל-מינית מאפשרת גידול אוכלוסין בקצב מעריכי. חיידקי קולי למשל מתחלקים כל כעשרים דקות בסביבת מחיה מיטבית, כלומר מכפילים את גודל המושבה. מיטוזה מיוזה Weiss DS, Bacterial cell division and the septal ring, Mol Microbiol. 2004 Nov;54(3):588-97, PMID 15491352
הטלה

האם התכוונתם ל... הטלה (מתמטיקה) – סוג של העתקה ליניארית המפרקת וקטור לרכיביו ומחזירה רק את הרכיבים שלו שנמצאים בתת-מרחב ליניארי מסוים הטלה (גאומטריה) – העברת נקודות ממישור אחד למישור אחר הטלה (אמנויות לחימה) (אנ') הטלת היריב אל הקרקע היטל או הטלה קרטוגרפית - כל שיטה לייצוג פני השטח של כדור או צורה תלת־ממדית אחרת על פני משטח דו-ממדי הטלה סטריאוגרפית – העתקה מספירה למישור המשיק לה הטלה (משחק) – משחק ילדים הטלת ביצה טלה היטל
דגל סרביה

דגל סרביה הוא טריקולור בצבעי הלאומיות הכלל-סלאבית. הוא מורכב משלושה פסים אופקיים בצבעים אדום (למעלה) כחול (במרכז) ולבן (למטה). הדגל מעוצב כמו דגל רוסיה הפוך. אין זו יד המקרה, אלא החלטה מכוונת. לפני המרד הסרבי הראשון, משלחת מסרביה נסעה לרוסיה כדי לבקש סיוע. הרוסים העניקו את הסיוע המבוקש והמשלחת, כאות של הערכה, בקשה להשתמש בדגל רוסיה כדגלה הצבאי של סרביה בקרב. כעת מתפצל הסיפור לשתי גרסאות שונות: לפי גרסה אחת, הרוסים נתנו את אישורם, אך המשלחת שחזרה לסרביה לא הביאה איתה דגל ושכחה מה סדר הצבעים. הגרסה השנייה גורסת שהרוסים סירבו לבקשה, והסרבים השתמשו בדגל ההפוך כדי להרגיז במתכוון את הרוסים. בשימושים לא רשמיים של הדגל, לעיתים מוסיפים לו את סמל סרביה או רק את החלק המרכזי שבו – הצלב הסרבי. במקום היחס של 2:3 המוצג לעיל, הדגל הרשמי של סרביה הוא ביחס ממדים של 1:2. דגל זה נמצא בשימוש הרפובליקה סרפסקה, אחת משתי הישויות המדיניות שמרכיבות את בוסניה והרצגובינה. גרסה קודמת של דגל מונטנגרו אימצה את עיצוב דגל סרביה, אך עם גוון שונה של כחול ויחס ממדים אחר. הכנסייה הסרבית האורתודוקסית משתמשת בדגל סרביה ביחס ממדים של 1:4 או יותר, המקושט בצלב הסרבי. סמל סרביה המנון סרביה דגל סרביה ומונטנגרו מדיה וקבצים בנושא דגל סרביה בוויקישיתוף דגל סרביה, באתר אנציקלופדיה בריטניקה (באנגלית) סרביה, באתר דגלי העולם (באנגלית) ערך זה הוא קצרמר בנושא סמלים ובנושא סרביה. אתם מוזמנים לתרום לוויקיפדיה ולהרחיב אותו.
איתי פרל

איתי פרל (נולד ב-24 בספטמבר 1978 בצפת) הוא זמר, פזמונאי, מלחין, מפיק מוזיקלי ומעבד מוזיקלי ישראלי. למד ברימון בית ספר למוסיקה. בשנת 2005 הוציא את אלבום הבכורה שלו, בנות, שלא זכה להצלחה רבה. פרל כתב את השיר "ממי" למירי מסיקה ואת השיר "רגע ועוד רגע" ליעל נחשון, את השיר "השיר של איתי" ("ככה יצא") לאיה כורם, כתב גם את השיר "מסע חיי" לבועז מעודה לקדם-אירוויזיון 2008. כתב לאריק סיני את השירים "נובלס" ו"אל תדאגי ילדונת". פרל שר ומנגן בהרכב בהופעות של יוני רכטר מ-2006 ועד היום. באוקטובר 2007 הוציא את הסינגל "אפילו לא אני" מתוך אלבומו השני בהפקתו של אלון אולארצ'יק. בדצמבר יצא הסינגל השני מהאלבום, "ילד טוב נשבר" ובפברואר 2008 יצא הסינגל "מים מתחת לגשר". באפריל 2008 יצא אלבומו השני מים מתחת לגשר. בשנת 2010 יצא הנה באתי הביתה, אלבום משותף לדנה ברגר ולאיתי פרל. שיר הנושא של האלבום שימש גם כשיר הנושא של סדרת הטלוויזיה "חטופים". ב-2012 יצא אלבום הסולו השלישי מסע בלוז, שכולו בלוז עברי מקורי. את יציאתו ליווה מסע הופעות מיוחד בכל הארץ. ב-2013 יצא אלבום משותף עם דן תורן, קפטן דנימו ונערי הסיפון, פרל ניגן בגיטרה והיה שותף בהפקה המוזיקלית. האלבום הוקלט בסלון הבית של פרל בנוכחות קהל חי. ב-2015 כתב והלחין את "ארץ תכלת לבנה", השיר הפותח באלבומו של גידי גוב, אם היינו. ב-2018 הוציא את אלבומו החמישי מלון ערבה, בהפקת גיל נמט ונדב אזולאי. ב-2020 הוא השתתף בביצועי השירים באלבום יוני ג'ירף של יוני רכטר. ב 2023 הוציא גרסה אקוסטית לשיר הנה באתי הביתה כחלק ממלחמת חרבות ברזל. ב-2024 הוציא את האלבום פעמים אחדות . פרל הוא בנו של ראש עיריית צפת לשעבר, זאב פרל. מתגורר כיום בבאר שבע ובבעלותו פאב שכונתי קטן המכונה בפי רוב "הפרלה". במשך 3 שנים היה בן הזוג של קרן פלס, והשיר "איתי" נכתב על מערכת היחסים שלהם. 2005: בנות 2008: מים מתחת לגשר 2010: הנה באתי הביתה (ביחד עם דנה ברגר) 2012: מסע בלוז 2018: מלון ערבה 2024: פעמים אחדות אתר האינטרנט הרשמי של איתי פרל איתי פרל, באתר שירונט איתי פרל, באתר MusicBrainz (באנגלית) איתי פרל, באתר Discogs (באנגלית) איתי פרל, באתר MOOMA (בארכיון האינטרנט) טל פרי, "אני איש של מילים ולחנים", באתר MOOMA‏, 28 באוקטובר 2007 איתי פרל, יומן מסע מוזיקלי: הטיול של איתי פרל, באתר nrg‏, 31 בדצמבר 2008 איתי פרל, יומן המסע של איתי פרל: טילים וטיולים, באתר nrg‏, 19 בינואר 2009 איתי פרל, יומן המסע של איתי פרל: חוזר הביתה, מרגיש מוזר, באתר nrg‏, 29 בינואר 2009 איתי פרל, יומן המסע של איתי פרל: אקורד הסיום, באתר nrg‏, 4 במרץ 2009 איתי פרל, יומן המסע של איתי פרל: חלק אחרון בהחלט, באתר nrg‏, 5 במרץ 2009 אסף נבו, ‏דנה ברגר: "אמרתי לאיתי שאחליף אותו ברן דנקר", באתר ‏מאקו‏, 23 במרץ 2010 יעקב בר-און, ‏איתי פרל: "איבדתי את קולי בגלל העומס, זו הייתה טראומה", באתר מעריב אונליין, 23 בינואר 2018 איתי פרל, דף שער בספרייה הלאומית [1] ארי ליבסקר, חפש אותי בראשון: הזמרים כבר לא גרים בתל אביב, באתר כלכליסט, 1 ביולי 2017 ערך זה הוא קצרמר בנושא מוזיקאים ישראלים. אתם מוזמנים לתרום לוויקיפדיה ולהרחיב אותו.
לא עוצרת

לא עוצרת הוא האלבום השני של זמרת הפופ הישראלית רוני דואני ("רוני סופרסטאר"). האלבום יצא ב-22 ביוני 2005 על ידי חברת התקליטים הליקון. האלבום חולק לשני חלקים, זהו החלק הראשון מתוך האלבום המלא. האלבום הופק על ידי מפיקים מהארץ ומפיקים מחו"ל וכולל 6 רצועות אשר תורגמו ברובן מאנגלית לעברית. בתרגום חלק מהשירים השתתפה גם רוני עצמה. הסינגל הראשון מהאלבום "אדוני" יצא לאור ב-22 בפברואר 2005. הסינגל נכתב והולחן על ידי עברי לידר, וזכה להצלחה מסחררת בארץ. הקליפ זכה להצלחה רבה. הסינגל השני ששוחרר נקרא "מותק II", והוא תרגום לשיר "Good Morning, Papa" שבוצע במקור על ידי להקת הבנות האוקראינית VIA Gra. לאלבום צורף השיר "נסיכת פופ", אותו רוני ביצעה במקור בפסטיגל 2004, "לא יאומן כי פסטיגל". את שיר הנושא של האלבום "לא עוצרת" ביצעה בפסטיגל של אותה שנה במסגרת תחרות השירים. גיא ליכטנטל, ג'ורג' סמואלסון, הנרי, פיני ארונבייב הבוגרת, באתר ynet, 26 ביוני 2005 Good Morning, Papa, YouTube
נמר אמור

נמר אמור (שם מדעי: Panthera pardus orientalis או Panthera pardus amurensis) הוא תת-המין הצפוני ביותר מבין תת-המינים החיים של הנמר. נמר אמור מוכר גם בשמות נמר המזרח הרחוק או נמר סיבירי. אזור תפוצת נמר אמור משתרע מהרי סיחוטה-אלין שבמזרח הרחוק הרוסי ועד להרים הצפוניים של חצי האי הקוריאני, באזור הנהר אמור. סכנת ההכחדה המרחפת מעל נמר אמור חמורה למדי: אוכלוסייתו העולמית של המין מוערכת ב-25–34 פרטים בלבד, ואילו בעבר הוגדרה אוכלוסייה של כ-90 פרטים בבר, כניתנת לשיקום. 290 פרטים בשבי נמצאים בגני חיות באירופה, ברוסיה ובארצות הברית. הרס אזור המחיה הטבעי ותעשיית הפרוות הם מהסיבות להידלדלות אוכלוסיית נמרי אמור בטבע. כתוצאה מכך מסווג נמר האמור כאחד מבין החתולים הנדירים ביותר. בטבע נמר אמור חי בין 15 ל-20 שנים, ואילו בשבי הוא יכול לחיות מעל 20 שנים. נמר אמור נתון בסכנת הכחדה חמורה ובשל כך הוא גם הנדיר ביותר מבין החתולים הגדולים. פרוותו של נמר האמור היא העבותה ביותר מבין פרוות הנמרים. צבעה קרם חיוור (בעיקר בחורף). עוביה הוא כ־2.5 סנטימטרים בקיץ ו־7.5 ס"מ בחודשי החורף הקרים. משקל הזכרים נע בין 35 ל-48 ק"ג, אולם במקרים חריגים פרטים גדולים עשויים להגיע למשקל של 60 עד 75 ק"ג. הנקבות קטנות יותר מהזכרים ושוקלות בין 24 ל-43 ק"ג. נמר אמור יכול להגיע לאורך 3 מטרים. נמר אמור בעל רגליים פרוותיות וגדולות המשמשות לו כ"נעלי שלג", בדומה לנמר השלג. אזור תפוצתו של נמר האמור חופף את אזור התפוצה של הטיגריס הסיבירי, אולם בשונה מתת-מינים אחרים, נמר האמור אינו מושפע באופן ניכר מהקרבה לטיגריסים. כאשר נמצא בקרבתם של טיגריסים, הוא נוטה להימנע מציד או מסימון טריטוריות, וזאת כדי להימנע מתחרות על המזון ומסיכון צאצאיו. כמו כל הנמרים, נמר האמור הוא צייד זריז וסתגלן. הוא ניזון מאיילים שונים כגון אייל סיבירי ואייל סיקה, מארנבות, גוראלי אמור, בונים ומכרסמים קטנים הנקרים בדרכו. נמר האמור הוא בעל חיים מתבודד ופעיל בשעות הלילה. עונת הרבייה של נמר האמור מתרחשת בין סוף האביב לתחילת הקיץ, כאשר משך ההריון הוא כ־12 שבועות. הגורים נשארים עם אמם במשך שנתיים, עד אשר הם נעשים עצמאים באופן מלא. הנקבות מגיעות לבגרות מינית בגיל שלוש עד ארבע שנים. הן נמר האמור והן הטיגריס הסיבירי נפגעו אנושות מידי האדם. שטחי המחיה המשותפים שלהם נהרסו, וציד מוגבר בשל פרוותם היפה פגע בהם אנושות. בשונה מהטיגריס הסיבירי, שקיבל תשומת לב רבה יחסית בערוצי התקשורת העולמיים ואף אוכלוסייתו השתקמה, נמר האמור כמעט ולא זכה לתשומת לב כזו ובשל כך מודעות השמירה עליו נמוכה לעומת "בן דודו" הטיגריס. באזור מחייתו הרוסי תוכנן לבנות צינור נפט, שאילו היה נבנה עלול היה לפגוע באופן קשה באוכלוסייה בצד הרוסי, ואולם תוכניות הבנייה שונו בעקבות לחץ מצד ארגוני השמירה על בעלי החיים. ב-20 באפריל 2007 התגלתה גופה של נקבה ממין זה, שניצודה בתחומי מקלט לחיות בר ברוסיה. על פי הערכות, נותרו בטבע כשש נקבות וכ-25 זכרים. מדיה וקבצים בנושא נמר אמור בוויקישיתוף נמר אמור, באתר ITIS (באנגלית) נמר אמור, באתר NCBI (באנגלית) נמר אמור, בבסיס הנתונים ARKive (באנגלית) נמר אמור, באתר האנציקלופדיה של החיים (באנגלית) נמר אמור, באתר GBIF (באנגלית) ארז ארליכמן, מירוץ נגד הזמן: מה יעלה בגורלו של נמר אמור?, באתר ynet, 30 בספטמבר 2008 Leopard Near Extinction - Only About 30 Remain Photo in the News: Rare Leopardess Killed - Only 6 Remain
קאולון סיטי

קַאוּלוּן סיטי (בסינית: 九龍城區) הוא תחום מנהלי בחצי האי קאולון שבהונג קונג. שטחו הוא כ-10 קילומטר רבוע. על פי מפקד האוכלוסין משנת 2021 אוכלוסייתו מנתה 410,634 תושבים. התחום מיועד ברובו למגורים, והאוכלוסייה בו בעלת השכלה והכנסה גבוהות יחסית לאזורים אחרים בהונג קונג. בתחום זה שוכנות האוניברסיטה הפתוחה של הונג קונג ואוניברסיטת המטביל. כן שוכן בו נמל התעופה קאי טאק, ששימש בעבר את הונג קונג לטיסות בינלאומיות, עד 1998. האזור כולל בתוכו את השכונות: קאולון סיטי הו מַאן טִין הוּנְג הַם קַאי טַאק קַאולוּן טוֹנג טוֹ קְוַוה וַואן גן וַומְפְּוַוה. העיר המגודרת קאולון מדיה וקבצים בנושא קאולון סיטי בוויקישיתוף אתר האינטרנט הרשמי של קאולון סיטי https://citypopulation.de/en/china/hongkong/admin/
קוון טונג

קְווּן טוֹנְג (בסינית: 觀塘區) הוא תחום מנהלי בקאולון שבהונג קונג. שטחו הכולל 11.26 קילומטר רבוע. על פי מפקד האוכלוסין משנת 2021 אוכלוסייתו מנתה 673,166 תושבים. זהו האזור הצפוף ביותר בהונג קונג, עם 59,800 איש לקמ"ר אחד. נכלל בו גם אזור תעשייה רחב, שנבנה בשנות ה-50 של המאה ה-20. כ-50% מהאוכלוסייה מתגוררת בדיור ציבורי שנבנה על ידי הממשלה. כולל בתוכו את השכונות: קוון טונג נְגַאוו טַאוו קוֹק מפרץ קאולון שַׁאוו מַאוו פִּינג לַאם טִין יַאוו טוֹנְג לֶי יוּאֶ מוּן. מדיה וקבצים בנושא קוון טונג בוויקישיתוף אתר האינטרנט הרשמי של קוון טונג https://citypopulation.de/en/china/hongkong/admin/
שם שו פו

שַׁם שׁוּ פּו (בסינית: 水埗區) הוא תחום מנהלי בקאולון שבהונג קונג. שטחו הכולל הוא כ-10 קילומטר רבוע. בשנת 2011 מנתה אוכלוסייתו כ-380,855 איש. האזור נחשב לעני ביותר בהונג קונג. מתגוררים בו מהגרים מסין ופועלים רבים. התחום כולל בתוכו את השכונות הבאות: שַׁם שׁוּ פּוֹ צֶ'נְג שַׁא וַואן קאולון טונג (מערב) לַאי צִ'י קוֹק מֵי פוּ סַאן צ'וּאֶן טַאי הַאנְג סַאי טַאי הַאנְג טונג טַאי ווֹ פִּינְג שֶׁק קִיפּ מֶי סוּ אוּק האי סְטוֹנקַאטֶר יַאן יַאט צוּאֶן מדיה וקבצים בנושא שם שו פו בוויקישיתוף אתר האינטרנט הרשמי של שם שו פו שם שו פו, ברשת החברתית פייסבוק
וונג טאי סין

ווֹנְג טַאי סִין (黃大仙區) הוא תחום מנהלי בקאולון שבהונג קונג, היחיד ללא מוצא לים. שטחו הכולל הוא 9.36 קמ"ר. בשנת 2000 מנתה אוכלוסייתו 432,400 איש. האוכלוסייה באזור נחשבת לאחת העניות ביותר בהונג קונג. כ-85% מהתושבים מתגוררים במבני דיור ציבורי ממשלתי. האזור נקרא על שם מקדש וונג טאי סין שבתחומו, שהוקדש לטאואיסט וונג טאי סין. התחום כולל את השכונות: וונג טאי סין גבעת היהלום ווַאנְג טַאו הוֹם לוֹק פוּ צ'וּק יוּאֶן טְסְז וַאן שַׁאן פוּנְג ווֹנְג צ'וֹי הוּנְג צ'וֹי וַואן מדיה וקבצים בנושא וונג טאי סין בוויקישיתוף אתר האינטרנט הרשמי של וונג טאי סין
יאו צים מונג

יַאו צִים מוֹנג (油尖旺區) הוא מחוז מנהלי בקאולון שבהונג קונג. שטחו הכולל הוא 6.55 קילומטר רבוע. הוא אחד המחוזות החשובים ביותר בהונג קונג. בשנת 2011 מנתה אוכלוסייתו כ-308,000 איש. המחוז קיבל את שמו משלוש השכונות מהן הוא מורכב, יאו מַה טֵי, צִים שַׂה צוֹי ומוֹנְג קוֹנְג. במחוז זה ממוקמת אוניברסיטת הונג קונג למדעי המדינה. ב-13 בדצמבר 2008 הושלכו שני בקבוקי חומצה לתוך קהל קונים במרכז קניות במחוז יאו צים מונג. הבקבוקים הושלכו כנראה מהקומה ה-12 בבניין סמוך. אירועי פיגוע חומצה דומים קרו שוב ושוב באותו מקום מספר פעמים בשנים 2009-2010. באירועים נפגעו כ-130 בני אדם, והמבצע לא נתפס עד היום. מדיה וקבצים בנושא יאו צים מונג בוויקישיתוף אתר האינטרנט הרשמי של יאו צים מונג
דגל מונטנגרו

דגל מונטנגרו (במונטנגרית: Застава Црне Горе) הוא דגלה הלאומי של מונטנגרו. הוא שונה ב-12 ביולי 2004 על ידי הפרלמנט לדגל אדום ועליו סמל מונטנגרו – עיט דו-ראשי, שאומץ בשנת 1993. למרות שבאיור יש לדגל שפה צהובה, בפועל מדובר באימרה זהובה שלעיתים מתווספת לדגל, ואין לו שוליים סביב למשטח האדום. הסמל הוא נגזרת של הסמל של ניקולה הראשון. ראשי התיבות בקירילית НI של המלך ניקולה הראשון הוסרו מהסמל. סמל מונטנגרו המנון מונטנגרו דגל סרביה ומונטנגרו דגלי הרפובליקות הסוציאליסטיות של יוגוסלביה מדיה וקבצים בנושא דגל מונטנגרו בוויקישיתוף מונטנגרו, באתר דגלי העולם (באנגלית) דגל מונטנגרו, באתר אנציקלופדיה בריטניקה (באנגלית) ערך זה הוא קצרמר בנושא סמלים ובנושא מונטנגרו. אתם מוזמנים לתרום לוויקיפדיה ולהרחיב אותו.